CELEX: 62011CA0520
Language: bg
Date: 2013-07-18 00:00:00
Title: Дело C-520/11: Решение на Съда (шести състав) от 18 юли 2013 г. — Европейска комисия/Френска република (Неизпълнение на задължения от държава членка — Решение 2009/726/ЕО — Неизпълнение — Внос на мляко и млечни продукти — Произход — Стопанства, в които има риск от спонгиформни енцефалопатии — Национални мерки за забрана)

7.9.2013   
            
            
               BG
            
            
               Официален вестник на Европейския съюз
            
            
               C 260/8
            
         Решение на Съда (шести състав) от 18 юли 2013 г. — Европейска комисия/Френска република
   (Дело C-520/11) (1)
   
   (Неизпълнение на задължения от държава членка - Решение 2009/726/ЕО - Неизпълнение - Внос на мляко и млечни продукти - Произход - Стопанства, в които има риск от спонгиформни енцефалопатии - Национални мерки за забрана)
   2013/C 260/14
   Език на производството: френски
   
      Страни
   
   
      Ищец: Европейска комисия (представители: F. Jimeno Fernández и D. Bianchi)
   
      Ответник: Френска република (представители: G. de Bergues и S. Menez, както и C. Candat и R. Loosli-Surrans)
   
      Предмет
   
   Неизпълнение на задължения от държава членка — Нарушение на член 4, параграф 3 ДЕС и член 288 ДФЕС — Неизпълнение на Решение 2009/726/ЕО на Комисията от 24 септември 2009 година относно временните защитни мерки, предприети от Франция по отношение на въвеждането на нейната територия на мляко и млечни продукти с произход от стопанство, в което е потвърден случай на класическа скрейпи (ОВ L 258, стр. 27)
   
      Диспозитив
   
   
               1.
            
            
               Като не е изпълнила Решение 2009/726/ЕО на Комисията от 24 септември 2009 година относно временните защитни мерки, предприети от Франция по отношение на въвеждането на нейната територия на мляко и млечни продукти с произход от стопанство, в което е потвърден случай на класическа скрейпи, Френската република не е изпълнила задълженията си по член 4, параграф 3 ДЕС и член 288 ДФЕС.
            
         
               2.
            
            
               Осъжда Френската република да заплати съдебните разноски.
            
         
      (1)  ОВ C 362, 10.12.2011 г.